Z A P I S N I K

s 20. sjednice Vijeća MO „Kralj Petar Svačić“ održane u ponedjeljak, 29. studenog 2022. u 10,00 sati u  prostorijama Mjesnog odbora „Kralj Petar Svačić“, Preradovićeva 29

Nazočni članovi Vijeća MO: Martina Cajner Vela, Tamara Božić, Ana-Marija Huzjan, Taiba Redžepagić
Nenazočni članovi Vijeća MO: /
Nazočni građani: / 
Predsjednica Vijeća utvrđuje da je nazočna većina članova Vijeća te su stvoreni uvjeti za održavanje sjednice i pravovaljano odlučivanje.
Predsjednica Vijeća MO predlaže usvajanje Zapisnika s prethodne 19. sjednice Vijeća i otvara raspravu o istome. Budući da nema primjedbi na Zapisnik, Vijeće MO KPS jednoglasno usvaja zapisnik s 19. sjednice Vijeća MO KPS.
Predsjednica Vijeća predlaže sljedeći 
DNEVNI RED:

1. Usporavanje prometa u Ulici Ivana Gundulića 
1. Neispravan semafor na raskršću Žerjavićeve i Gundulićeve ulice
1. Komunikacija gradskih službi, posebice Čistoće, s vlasnicima apartmana vezano uz ovu Odluku o načinu pružanja javne usluge sakupljanja komunalnog otpada na području Grada Zagreba
1. Pitanja i prijedlozi

Vijeće MO KPS jednoglasno je usvojilo dnevni red.
1. Usporavanje prometa u Ulici Ivana Gundulića

S obzirom na problem prebrze, a u noćnim satima i divlje, vožnje u Ul. I. Gundulića te vožnje u suprotnom smjeru – ulazak automobila iz lijeve trake Ul. A. Hebranga u desnu kolničku i biciklističku traku Gundulićeve ulice zbog parkiranja i polukružnog okretanja s namjerom nastavljanja vožnje prema Ilici, Vijeće MO „Kralj Petar Svačić“ jednoglasno donosi sljedeći 

ZAKLJUČAK
o usporavanju prometa u Gundulićevoj ulici

Vijeće MO „Kralj Petar Svačić“ traži od Vijeća Gradske četvrti Donji grad da od nadležnog Gradskog ureda za prostorno uređenje, izgradnju Grada, graditeljstvo, komunalne poslove i promet zatraži:

I. Postavljanje elastičnih stupića u svrhu vizualnog smirivanja i reguliranja prometa, a uzduž signalnih linija koje razdvajaju kolničke trake, prema skicama u nastavku.

a) Gundulićeva – Žerjavićeva

b) Gundulićeva – Hebrangova 

II. Ako navedeno rješenje u svrhu smirivanja i reguliranja prometa nije odgovarajuće, tražimo da Vijeće Gradske četvrti Donji grad pri nadležnom Gradskom uredu ishodi prijedlog odgovarajućeg prometnog rješenja u ovu svrhu. 


2. Neispravan semafor na raskršću Žerjavićeve i Gundulićeve ulice

Na raskršću Žerjavićeve i Gundulićeve ulice dolazi do opetovanih kvarova semafora pri čemu isti ili uopće ne radi ili treperi žutim svjetlom. Ovaj problem ponavlja se mjesecima, nekada i više puta tjedno te smo kao vijećnice uputile niz poziva prema nadležnim gradskim službama kako bi se isti riješio. Dodatnu problematičnost situacije naglašava činjenica da semafor obično prestane raditi u vrijeme najveće popodnevne gužve, oko 15h ili 16h. 

 Vijeće MO „Kralj Petar Svačić“  jednoglasni donosi

ZAKLJUČAK
o rješenju učestalog kvarenja semafora na križanju Žerjavićeva-Gundulićeva

I. Vijeće MO „Kralj Petar Svačić“ traži od Vijeća Gradske četvrti Donji grad da se osiguraju načini i sredstva trajnijeg rješavanja ovog problema odnosno da se ukaže na prioritetnost istog prilikom provođenja budućih ulaganja u semaforizacijski sustav. 


II. Vijeće MO „Kralj Petar Svačić“ traži od Vijeća Gradske četvrti Donji grad da do gore navedenih investicija uloži napore kako bi se ovaj problem ublažio, odnosno unaprijedilo stanje navedenog semafora.

3. Komunikacija gradskih službi, posebice Čistoće, s vlasnicima apartmana vezano uz ovu Odluku o načinu pružanja javne usluge sakupljanja komunalnog otpada na području Grada Zagreba

Vijeće MO „Kralj Petar Svačić“ raspravljalo je o problemu iznošenja miješanog komunalnog otpada na lokacijama apartmanskog smještaja. Naime, nameće se zaključak da vlasnici apartmana ili nisu dobro obaviješteni o novoj Odluci ili je dovoljno dobro ne komuniciraju sa svojim gostima ili oboje. 

Stoga Vijeće MO „Kralj Petar Svačić“ jednoglasno donosi sljedeći 

ZAKLJUČAK 
o poboljšanju komunikacije gradskih službi s vlasnicima apartmana

I. Vijeće MO „Kralj Petar Svačić“ traži od Vijeća Gradske četvrti Donji grad da u suradnji s nadležnim gradskim uredom, nadležnim podružnicama Zagrebačkog holdinga i Turističkom zajednicom Grada Zagreba dogovori bolju komunikaciju s vlasnicima apartmana, odnosno osigura provedbu na navedenim lokacijama. 

II. Vijeće MO „Kralj Petar Svačić“ predlaže Vijeću Gradske četvrti Donji grad da se u tu svrhu osiguraju adekvatni tiskani materijali koji bi bili distribuirani vlasnicima apartmana, prevedeni na potrebne strane jezike, s obvezom postavljanja istih u samim apartmanima, a u svrhu upoznavanja gostiju s načinom odlaganja, tj. sakupljanja miješanog komunalnog otpada u gradu Zagrebu. 

3. Pitanja i prijedlozi
Novih prijedloga i pitanja nije bilo. 

KLASA: 024-08/22-003/2387
URBROJ: 251-13-11-1/002-22-2
Predsjednica Vijeća MO
„Kralj Petar Svačić“

Ulica Jurja Zerjavica

